હાર્દિક પટેલ હાલ તો સભાઓ ગજવવામાં વ્યસ્ત છે, તેમજ તેણે ટ્વિટ કરીને કોંગ્રેસને પણ ચેતવણી આપી દીધી છે કે કોંગ્રેસ પાટીદાર અનામત બાબતે પોતાનું વલણ સ્પષ્ટ નહીં કરે તો, સુરતની રાહુલ ગાંધીની સભાના હાલ અમિત શાહ જેવા થશે. જો કે, કેટલાક પાટીદારો હવે હાર્દિકની સંતાકૂકડીથી કંટાળ્યા હોય તેમ તેમણે હાર્દિકનો વિરોધ કરવાનું શરૂ કર્યું છે. રવિવારે અમદાવાદ ખાતે આવેલા નિકોલ વિસ્તારમાં પાટીદારોએ હાર્દિકનો વિરોધ કર્યો હતો.